En 49-årig kvinde har mistet livet, efter at hun natten til lørdag blev fundet livløs i vandet ved badestranden i Hou Nord for Hals på Nordjyllands østkyst. Hun havde været ude at svømme med en mandlig bekendt, da hun pludselig forsvandt, fortæller vagtchef ved Nordjyllands Politi Mogens Hougesen. - Han var gået lidt længere ud i vandet, end hun var, og da han svømmer tilbage, kan han ikke finde hende og ringer 112, siger han. Alarmopkaldet kom klokken 00:14, og kvinden blev fundet livløs i vandkanten med ansigtet nede i vandet, da ambulancefolkene nåede frem. Hun blev forgæves forsøgt genoplivet. - Hun blev kørt til Aalborg Sygehus, hvor hun blev erklæret død, lyder det fra vagtchefen. Kvinden er fra lokalområdet, og de pårørende er underrettet.

Referat:
En 49-årig kvinde blev pludselig væk, da hun var på en natlig svømmetur med en mandlig bekendt.